जाम लगाने के बाद भी नहीं मिला ग्रामीणों को नहरी पानी
नहरी पानी की समस्या को लेकर शनिवार को सुबह लगभग 10 बजे महेंद्रगढ़ क्षेत्र के आधा दर्जन गांवों के ग्रामीण नांगल सिरोही में नारनौल-महेंद्रगढ़ स्टेट हाईवे को जाम करने पहुंच गए।
ग्रामीणों के एकत्रित होने तथा जाम लगाने की सूचना मिलने पर सिंचाई विभाग के एक्सईएन ने मौके पर पहुंचकर ग्रामीणों से उनकी समस्या के समाधान के लिए समय मांगा तथा उन्हें नहर में पानी बंद होने की स्थिति से अवगत करवाया। इस पर ग्रामीणों ने कहा कि यदि उनकी समस्या का समाधान नहीं हुआ तो वे रोड जाम करने को मजबूर होंगे, जिसकी जिम्मेदारी संबंधित विभाग की होगी। एक्सईएन के आश्वासन के बाद ग्रामीण मान गए तथा अपने-अपने गांवों को लौट गए।
इन गांवों में है पानी की समस्या
फरवरी माह से जांजड़ियावास नहर में पानी नहीं रहा है। जिसके चलते पल्ह, पाल, बैरावास, गड़ानिया नांगल सिरोही गांवों के ग्रामीणों को काफी परेशानियों का सामना करना पड़ रहा है। पानी के बिना उक्त गांवों में जोहड़ सूखने लगे हैं, मवेशियों के लिए पानी की समस्या पैदा हो रही है। नहरी पानी के अभाव में उक्त गांवों का जल स्तर भी काफी नीचे चला गया है। वहीं बारिश होने से फसल को पानी भी नहीं दे पा रहे हैं।
समस्या को लेकर पहले भी लगा चुके हैं जाम
ग्रामीणोंने बताया कि पिछले 10 माह से जांजड़ियावास नहर में पानी नहीं रहा है। जिसके चलते इस नहर से लाभांवित होने वाले अनेक गांवों को पानी के लिए तरसना पड़ रहा है। नहर में पानी छोड़ने को लेकर ग्रामीण अनेक बार संबंधित विभाग के अधिकारियों से मिल चुके हैं। हर बार उन्हें समस्या के शीघ्र समाधान की बात कहकर टाल दिया जाता रहा लेकिन उनकी समस्या समाधान नहीं किया गया। समस्या का समाधान नहीं होने के विरोध स्वरूप ग्रामीणों ने बीते 7 अक्टूबर को नांगल सिरोही गांव में महेंद्रगढ़-नारनौल स्टेट हाईवे को डेढ़ घंटे तक जाम रखा था। जिस पर सिंचाई विभाग के एसडीओ बीआर दलाल ट्रैफिक इंचार्ज बीना राणा ने मौके पर पहुंचकर ग्रामीणों को समझाया तथा रात तक नहर में पानी पहुंचाने का आश्वासन देकर जाम खुलवा दिया था। विभाग के अधिकारियों द्वारा दिए गए आश्वासन को लगभग ढाई माह बीत जाने के बाद भी ग्रामीणों को पानी नहीं मिला तो रोष स्वरूप उक्त गांवों के ग्रामीण शनिवार को फिर से स्टेट हाईवे को जाम करने पहुंच गए।
^22 दिसंबर को महेंद्रगढ़ नहर में पानी आया था तथा 26 को किसी कारण से पीछे से पानी बंद हो गया। जिसके चलते टेल तक पानी नहीं पहुंच सका। डिमांड के आधार पर पानी नहीं मिलने के कारण भी यह समस्या रही है। फिर भी विभाग क्षेत्र में टेल तक पानी पहुंचाने के लिए पूरा प्रयास कर रहा है। अब 3 जनवरी को महेंद्रगढ़ कैनाल में पानी आएगा। टेल तक पानी पहुंचाने को लेकर क्षेत्र में अधिकांश नहरों की सफाई करवाई जा चुकी है। -केएस नरवाल, एक्सइएन, सिंचाई विभाग, महेंद्रगढ़।
महेंद्रगढ़. कैसेपहुंचेगा टेल तक पानी जर्जर हालत में पाइप।
विभाग के अनुसार क्षेत्र में पानी की डिमांड के मुताबिक पीछे से पानी नहीं मिल पा रहा है। जिसके चलते पानी प्रतिवर्ष पानी की समस्या गंभीर होती जा रही है। इस बार की ही बात करें तो नहरों में पानी 18 दिसंबर को छोड़ा जाना था परंतु पानी 22 दिसंबर को छोड़ा गया। इसके अलावा यह पानी 15 दिन चलना था लेकिन किसी कारणवश 26 दिसंबर को ही पानी पीछे से बंद हो गया। ऐसे में विभाग टेल तक कैसे पानी पहुंचाएगा। दूसरे नहरों के पंप हाउसों पर लगी मशीनरी पंप तीन दशक से भी ज्यादा पुराने हो चुके हैं। अब इनकी पानी उठाने की क्षमता आधी से भी कम रह गई है। यह अलग बात है कि भविष्य में इन्हें बदलने की योजना है परंतु फिलहाल इस समस्या से छुटकारा मिलना असंभव नजर रहा है।
फॉलोअप
8 अक्टूबर के अंक में प्रकाशित
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva mag_Deva